Smartphone

En Smartphone es en Tilefoon, hur uk fuul fan di Funktsjoonen fan en Kompjuuter benen sen.
Me sa'n Giraat ken em altert iin ön't Nat (Internet), wan em WLAN of en Nat fuar mobiili Daaten heer.

En Smartphone es en Reekenmaskiin fuar di Boksfek.
Muar Reekenmaskiin man uk jit Fiirsnaker es en Tablet.

Mobiilfunk, Funkhöölern, Generic Access Network
Üp Engelsk jit en Mobiiltilefoon Cell Phone. Dit wanert fan jen Funkseli tö di Naist, wan diar en Funkmeest staant, wat en Funkseli önber. Di Seli es di Rüm hur di Funkstraalen fan di Meest henkum. Wan diar niin Funkmeest es, da heer em en Funkhol tö faat hur em ek tilefoniari ken.

En Forbeetering bringt dit Generic Access Network, hur me em aur ark WLAN snaki ken hur em önmelt es.

Systeemi
Fuaral sen di Systeemi Android (Fan Google) en iOS (Fan Apple) bikeent. 
Des kosti niin Jil, man wan em des heer sen di Forkoopers niisgiirig eeđer Daaten en wat em me sin Fiirsnaker maaket. Diarom haa masi Liren niin Konto fan Google of Apple ön dit Giraat. 
Hat jeft man uk frii Systeemi fuar fuarhualing Giraaten sa üs Shiftphone of Fairphone.
Uk fan Linux jeft et en Systeemprogram, man dit es riskant tö instaliari, wan em ek weet wat em diar maaket. Diarom uur uk Giraaten me Linux tö koop önböören.

Apps - uk söner Konto
Android
Fuar Android jeft et masi litj Programi, en des skel em fan Google dialleer, wan dit eeđer Google giar, en dit giar ek anonym en söner Konto. - Of dach?
Jaa, dit giar. Me Aurora Store giar em anonym tö di Playstore en fair wat em haa wel.
Masi Apps jeft et uk üs Pakeetdaatei (APK, Android Package Kit), dit skel em aur en Sjukmaskiin sa üs Duck Duck Go of Ecosia sjuk - ek aur Google, dānen sen jaa sa niisgiirig.
Masi Apps jeft et uk frii aur Sourceforge of F-Droid. Dānen fraagi gaar ek, hoken Dü best.

Fan FDroid jeft et rocht gur Apps. Uk üđer Platforemen sa üs Sourceforge of apkpure ber wat ön sa üs di Lexis Audio Editor of Battery Bot. Ön sa'n Platforem flocht uk masi Skramel ombi. - Dit ken em man uk bi di Playstore haa, dat em instaliaret, lapt ek rocht, weđer wech, nii en sa fiiđer.

Apple iOS
iOS jit sa fuul üs intelligent operating system. Dit let Apple höm gur bitaali.
Mesken weet jen wat aur di Apps diarfuar?

mini|Me en 5" 5 Zoll-Skirem-Smartphone ön di Friisk Wikipedia

Futnooten

Kategorie:Digitāltechnik
Kategorie:Reekenmaskiinen